
JÕELÄHTME  VALLAVOLIKOGU	
O T S U S

Kostiver								…….12. november 2026 nr


Perioodiks 2027-2032 soojusenergia ostuks üle ühe eelarveaasta tähtajaga
hanke läbiviimiseks ja sellega seotud hankelepingu sõlmimiseks loa andmine

Jõelähtme Vallavalitsus (edaspidi: vallavalitsus) ja Kaitseministeerium on Vabariigi Valitsuse 09.07.2015 korralduse nr 283 „Nõusoleku andmine riigivara otsustuskorras kasutamiseks andmiseks“ punkti 5 ja kaitseministri 07.08.2015 käskkirja nr 300 „Riigivara kasutamiseks andmine“ punkti 4 alusel allkirjastanud 12.08.2015 riigivara kasutamise lepingu, millega anti Jõelähtme vallale kasutada Jägala külas Kuuse tee 4 aadressil asuv hoone (edaspidi: Jägala sotsiaalmaja) koos selle teenindamiseks vajaliku maa-alaga.

Vallavalitsus kasutab Jägala sotsiaalmaja sotsiaalteenuste osutamise raames eluruumi kasutamise võimaluste loomiseks isikutele, kes oma sotsiaalmajanduslikust olukorrast tulenevalt ei ole ise võimelised oma vajadustele vastavat eluruumi kasutusvõimalust tagama.

Käeoleval ajal on Jägala sotsiaalmajale vajalik soojavarustus (ruumide kütteks ja elanikele vajaliku sooja tarbevee tootmine) lahendatud elektriküttel baseeruva keskküttekatla ja sooja tarbevett tootvate elektriboilertite kasutamisega.

Vähendamaks elektrienergia hinnamõju Jägala sotsiaalmaja kasutamisega seotud kuludes on vallavalitsus otsinud lahendust, mis võimaldaks Jägala sotsiaalmajale vajalik soojavarustus saada kuluefektiivsema lahendusena. Selle võimaliku tehnilise lahendusena näeb vallavalitsus ette vajadust võtta Jägala sotsiaalmaja soojavarustuse saamiseks kasutusele soojuspumpadel põhineva küttesüsteemi ja sellise lahenduse võimalikku realiseerimist selliselt, kus selleks vajaliku soojavarustuse süsteemi ümberehituse ja sellega seotud investeeringud teostataks kolmas isik, kes jääb kokku lepitud perioodiks seda süsteemi haldama ja tagab sellel perioodil selle süsteemi baasil ka Jägala sotsiaalmajale vajaliku soojavarustuse läbi sellekohase soojavarustuse teenuse osutamise. Sellise lahenduse võimalikuks realiseerimiseks soovib vallavalitsus läbi viia vastavasisulise hanke, mille tulemusel sõlmitaks vallavalitsuse poolt hanke võitjaga Jägala sotsiaalmaja soojusvarustuse tagamiseks kuni 5 aastase tähtajaga soojusenergia ostuks hankeleping.

Arvestades eeltoodut ja võttes aluseks kohaliku omavalitsuse korralduse seaduse § 6 lõike 1, kohaliku omavalitsuse üksuse finantsjuhtimise seaduse § 28 lõike 32 punkti 1 ja Jõelähtme Vallavolikogu 12.06.2006 määruse nr 29 „Jõelähtme vallavara valitsemise kord“ § 8 lõike 4, Jõelähtme Vallavolikogu 

o t s u s t a b:

1. Lubada Jõelähtme Vallavalitsusel viia läbi hange Jägala külas Kuuse tee 4 aadressil asuva hoone (edaspidi: hoone) soojusvarustuse teenuse osutaja leidmiseks, kes tagaks kuni viie (5) aastaseks perioodiks fikseeritud hinnaga hoonele vajaliku soojavarustuse (küte ja soe tarbevesi) soojuspumpade baasil toimiva hoone soojavarustussüsteemina ja milleks vajalikud investeeringud hoone soojusvarustuse süsteemi ümberehituseks teostab ja rahastab soojavarustuse teenuse osutaja omal kulul.
2. Lubada punktis 1 nimetatud hanke tulemusena Jõelähtme Vallavalitussel sõlmida vastav soojavarustuse teenuse hankeleping tähtajaga kuni 31.12.2032.
3. Otsus jõustub teatavakstegemisest.

